Jeg er født og opvokset i Danmark, hvor jeg har taget min folkeskoleuddannelse samt HF og hvor jeg også har haft mine første arbejdserfaringer. Jeg er bosiddende i Italien siden 1983 og her har jeg udført forskellige arbejdsfunktioner gennem tiderne. Alle mine arbejdserfaringer i Italien har løbet over flerårige perioder: 

3 år som sekretær hos en advokat;

2 år som indehaver af et tolkesekretariat, der formidlede oplysninger om 25 tolkes arbejdsplaner;

3 år som sekretær for et dengang nyoprettet tolkekonsortium;

3 år i Roms internationale lufthavns businesscenter, som PR og ansvarlig for sprogtjenester;

siden 1995, daglig leder af det romerske tolkekonsortium for AIIC-tolke: CRIC – Consorzio Romano Interpreti di Conferenza (www.cric-interpreti.com).

Allerede i 1988, gennem disse sprogtjenester der præger mit curricula, lod jeg mig overtale til at oversætte to danske love for det italienske folketing. Siden da har jeg fået flere og flere oversættelsesopgaver, men da dansk jo er mit modersmål foretrækker jeg at oversætte til dansk og gennem tiderne har jeg oversat over 5000 standardsider* til dansk fra især engelsk og italiensk. Til gengæld er jeg 100% tosproglig, hvis der er brug for tolkning eller sproglig assistance under forretningsmøder samt studierejser. Og da serviceydelser og organisering er mit speciale, står jeg gerne til rådighed med at planlægge møder, besøg og ophold.

* en standard side = 25 linjer af 60 anslag, eller nu om dage 1500 anslag.

· Oversættelse til dansk af de tekniske specifikationer til Københavns metro (ANSALDO)

· Oversættelse til dansk (fra engelsk) af adskillige brugsanvisninger for Panasonic;

· Oversættelse til dansk (fra engelsk) af Web-steder for Tiscali;

· Oversættelse til dansk (fra engelsk) af forskellige spil, skærmbilleder, betingelser, osv.;

· Oversættelse fra italiensk til dansk af adskillige produktionsanlæg til bryggerisektoren;

Adskillige af de vigtigste italienske oversætterbureauer (oversættelse fra italiensk eller engelsk til dansk af alt mellem himmel og jord: sagsakter; turistbeskrivelser, hårde hvidevarer, hospitalsudstyr, elektroniske komponenter, brændeovne, osv.)

